Nukusdagi 65 mingdan ziyod eksponatga ega muzey va Sulaymon Boqirg'oniy majmuasi — suratlarda

Turizm va madaniy meros vazirligi tomonidan 26–27 mart kunlari Qorag'alpog'istonning tarixiy yodgorliklari va turizm maskanlari bo'ylab infotur tashkil etilgandi. Infotur davomida jurnalistlar va blogerlar Ahmad Yassaviyning shogirdi bo'lmish Sulaymon Boqirg'oniy majmuasi va Qoraqalpog'iston tarixi va madaniyati davlat muzeyida ham bo'ldi, deya xabar bermoqda “Bugun.uz” muxbiri.
Qayd etilishicha, Qoraqalpog'iston respublikasi tarixi va madaniyati davlat muzeyi Markaziy Osiyodagi eng qadimiy muzeylardan biri hisoblanadi. Uning tarixi 1929 yilda To'rtko'l shahrida Qoraqalpog'iston o'lkashunoslar jamiyati tomonidan tashkil etilgan ko'rgazmadan boshlangan.
Hozirgi kunda muzey Nukus shahrida joylashgan va 3 bo'limga bo'lingan: tabiat, arxeologiya va etnografiya, zamonaviy tarixga oid 65000dan ziyod eksponatlardan iborat.
Muzeyda qadimgi hayvon va o'simliklarning qoldiqlari, Orol dengizining noyob va allaqachon yo'qolib borayotgan qushlari, hayvonlar tulumlari namoyish etiladi. Shuningdek, arxeologik ekspozitsiyalar, Qadimgi xorazm qal'alarining maket va artefaktlar ham mavjud.
Bundan tashqari, etnografik ko'rgazmalar qatoriga qadimiy milliy libos, zargarlik buyumlari, yurta bezaklari, gilamlar, milliy musiqiy asboblar, qurol-yarog'lar, va ot anjomlari ham kirgan.
Muzeyning tarixiy to'plamlari esa qo'lyozmalar, ilk nashr etilgan kitoblar, tangalar, doston qahramonlari va tarixiy shaxslarning portretlari, shuningdek, xx asrning boshlaridan buyon mintaqaning rivojlanishini aks ettirgan fotosuratlardan iborat.
Shu bilan birga, juranlistlar Ahmad Yassaviyning zamondoshi va shogirdi bo'lgan Orobo'yiga yaqin ovulda tug'ilgan Sulaymon Boqirg'oniy majmuasida ham bo'ldi. xalq orasida “Hakim ota” nomi bilan mashhur bo'lgan Boqirg'oniy o'z iqtidori va sheriy istedodi bilan Yassaviyning etiborini qozongan.
U o'z o'gitlarida davriga xos ijtimoiy tengsizlik, adolatsizlik va boshqa illatlar uchun javobgar shaxslarni u dunyo azoblari dahshatini eslatish bilan tarbiyalashga intilgan. Insofsiz va iymonsiz amaldorlar, nopok ishlar bilan shug'ullanuvchi nodon va johillar hamda bosqinchi, talonchilarni fosh etgan.
Sulaymon Boqirg'oniy sherlari “Boqirg'on kitobi” nomi bilan mashhur. Uning “Bibi Maryam kitobi”, “Oxir zamon kitobi” kabi dostonlari ham bor. Bularda tasavvuf to'g'risida o'z fikrlarini bayon etadi. Uning sherlari jamlangan kitoblar inqilobdan avval ham bir necha bor nashr ettirilgan. Sho'rolar davrida esa shoir Sulaymon Boqirg'oniyga ham, uning ijodiga ham noto'g'ri baholar berilgan. Oradan vaqt o'tib, mustaqillik tufayli O'zbekiston va qo'shni mamlakatlarda Hakim otaning kitoblari nashr etila boshlagan.
Ta'kidlanishicha, Sulaymon Boqirg'oniy o'z o'gitlarida davriga xos ijtimoiy tengsizlik, adolatsizlik va boshqa illatlar uchun javobgar shaxslarni u dunyo azoblari dahshatini eslatish bilan tarbiyalashga intilgan. Insofsiz va iymonsiz amaldorlar, nopok ishlar bilan shug'ullanuvchi nodon va johillar hamda bosqinchi, talonchilarni fosh etgan. Sulaymon Boqirg'oniy sherlari “Boqirg'on kitobi” nomi bilan mashhur. Uning “Bibi Maryam kitobi”, “Oxir zamon kitobi” kabi dostonlari ham bor. Bularda tasavvuf to'g'risida o'z fikrlarini bayon etadi.

Eslatib o'tamiz, avvalroq mazkur infotur doirasida 26 mart, shanba kuni Toshkent–Nukus–Mo'ynoq reysi amalga oshirilgani haqida xabar berilgandi. Shuningdek, Qoraqalpog'istondagi “Katta qirqqiz qal'a”da arxeologik yodgorlik topilgani ma'lum qilingandi.